**חפירות במערת תנשמת**

**26 ליוני – 4 לאוגוסט, 2022**

מערת תנשמת היא מערה עם ממצאים פרהיסטוריים השוכנת במרכז הארץ. מערת תנשמת היא אחד האתרים החשובים ביותר כיום בחקר של אדם בתקופה הפליאוליתית התיכונה. הסיבה לכך היא שרידי אדם קדמון רבים שהתגלו בחפירות שנערכו במערה בשנים האחרונות. תגליות אלה עתידות לשפוך אור על מוצא האדם המודרני וקשרים שלו עם האדם הניאנדרטלי.

**אתם מוזמנים לקחת חלק בחוויה מיוחדת ולעזור לנו לגלות מי הוא האדם שישב במערת תנשמת, ולשחזר את תרבותו ואת אורח חייו**

החפירה מנוהלת על  ידי צוות רב-תחומי בראשו עומד ד"ר יוסי זיידנר מהאוניברסיטה העברית. העבודה משלבת פעולות חפירה, רישום, ניפוי, שטיפת ממצאים ועוד. במהלך העבודה יינתנו הסברים על האתר, על אופי החפירה הפרהיסטורית, על סטרטיגרפיה והממצאים, יועברו הרצאות של חברי המשלחת מתחומים שונים בנושאים כגון, שיטות חפירה פרהיסטורית, אנתרופולוגיה פיזית, זואוארכיאולוגיה, גיאוארכיאולוגיה, טכנולוגיה ליתית ועוד.

תקופת השתתפות מינימאלית - שבועיים

פרטים ליצירת קשר:

ד"ר יוסי זיידנר yzaidner@mail.huji.ac.il ; טלפון 02-5882416

ספיר בן חיים sapir.benhaim1@mail.huji.ac.il 052-7474859, 02-5880027